Viborger Samler, 1847-11-30
Viborg. Der har tidligere her i Bladet været fremsat nogle Vink til Generalpostdirectionens Opmærksomhed, uden at dette Collegium, hvem man ellers pleier at tilskrive en beredvillig Imodekommen, hidtil har taget Notice heraf. Da vi have Anledning til at formode, at det forhen Nedskrevne er kommen Collegiet for Øie, forledes man til at antage, at dette ikke har fundet overveiende Grunde tilstede for Forandring i det Bestaaende. Vi kunne imidlertid feile i vor Formodning og finde det derfor rigtigst at optage Traaden paany. Med Hensyn altsaa til Postens Ankomst og Afgang her fra Byen, da er det i Reglen Tilfældet, at Posten i den senere Tid ankommer et Par Timer sildigere end om Sommeren, hvilket, navnlig hvad Tirsdagsposten angaaer, for flere kan være af megen Jndflydelse og have Tab tilfølge, idet man, især hen paa Vinteren, ofte neppe kan have modtaget de med Posten indtrufne Breve, forinden Jndleveringstiden til den til Randers samme Dag herfra afgaaende Post er forbi. Eftersom der nu af denne Vei ikke afgaaer Post for Fredag Efterm. omtr. Kl. 6, vil det jo dog være indlysende, at en Udsættelse af Jndleveringstiden bemeldte Dag kan være af megen Vigtighed, og da dette ikke vil kunne indvirke videre forstyrrende, at Posten herfra indtræffer et Par Timer sildigere til Randers, see vi saameget mindre Føie til ikke at imødekomme det Foreslaaede. Helst burde man vistnok om Tirsdagen dele Posten i en Pakke og Brevpost; Pakkeposten skulde da afgaae herfra Kl. 12 a 1, Brevposten først om Efterm. Kl. 6, derved vilde opnaaes, at man i Skive samme Dag kunde besvare de dertil med Posten over Viborg fra Randers o. s. v. indtrufne Breve. - Hvad den søndre Pakkepost angaaer, der om Løverdagen indtræffer til Randers, da hænder det sig ikke saa sjeldent, at den bruger 3 Dage for at naae fra Randers til Viborg, foranlediget ved Forsinkelse, af Kallundborgposten. Her gjøre unægtelig sig ogsaa nogle forkeerte Bestemmelser gjældende; thi under ingen Omstændigheder burde man dog lade hiin Post blive liggende længere i Randers end at vi kunne have den med Mandagsposten, en Tid der endog synes at være for lang. Vi sætte t. Er. det Tilfælde, at en Mand heri Byen venter Contanter med hiin Post (der i Reglen indtræffer hertil om Mandagen), hvoraf han igjen med Posten herfra Tirsdag nødvendig skal afsende endeel, og Pakkeposten, udebliver og først kommer til Viborg om Tirsdagen, hvilke Følger kan dette ikke have, thi det bliver ham da denne Dag rimeligviis umuligt at benytte Posten, eftersom den bestemte Jndleveringstid sandsynlig er forløben, ja der kan vist ogsaa anføres Exempler paa at Pakkeposten først er indtruffen hertil efter Udløbet af fornævnte Tid. Under saadanne Omstændigheder maae Vedkommende da slaae sig tiltaals til Løverdag, da der herfra forinden ikke afgaaer Pakkepost. - See vi hen til det Antal Reisende, der i den senere Tid pr. Pakkepost ankomme hertil og afgaae til Skive osv., da paatrænger sig unegtelig det Spørgsmaal, er der ikke noget Ubilligt i at den Reisende, der med Pakkeposten befordres fra Randers til Viborg, skal i Nattens, som oftest uhyggelige og kolde Veirlig sidde paa en aaben Vogn, medens den, der med samme Post reiser fra Randers til Aarhuus eller fra Randers til Hobroe i Reglen erholder lukket Vogn, ikke at tale om de andre Befordringsmidler, Diligencer og Personpostbefordringer, der af Postvæsenet ere etablerede paa Hovedronten i Jylland. Hvorlænge mon man dog har isinde at behandle de paa Siderouterne liggende Byer saa stedmoderligt? Disse bidrage jo dog i Forhold ligesaavel deres Skjærv til Postkassen som Byerne. paa Hovedronten, og det synes saaledes at være en ligefrem Følge, at de ogsaa burde deelagtiggjøres i Postvæsenets Goder, uanseet om en saadan Forandring muligt endog kunde blive forbunden med Tab i dettes Jndtægter.